નવી દિલ્હી, 2 ડિસેમ્બર: નોઇડા વિકાસ ઓથોરિટીના ચીફ એંજીનિયર યાદવ સિંહના સેક્ટર 51 સ્થિત ઘર પર ઇન્કમ ટેક્સે રેડ પાડી. યાદવ સિંહ પર 954 કરોડના ગોટાળાનો આરોપ છે. કરોડોના આ ગોટાળામાં યાદવની સાથે ઓથોરિટીના જોઇન્ટ ડાયરેક્ટર એસકે યાદવ પણ સામેલ છે. વિભાગીય અધિકારીઓના ઘરે મળેલી ઔડી, મહિદ્રા એસયૂવી, એમ્બેસેંડર, ઇનોવા અને સ્વિફ્ટ ડિઝાઇયરનું ચેકિંગ કર્યું. પૂર્વ મુખ્યમંત્રી માયાવતીના અંગત ગણવામાં આવતાં યાદવ સિંહને મુખ્યમંત્રી અખિલેશ યાદવે નોઇડા તથા ગ્રેટર નોઇડા ઓથોરિટીમાં ચીફ એંજીનિયરનું મહત્વપૂર્ણ પદ આપ્યું હતું. રેડ દરમિયાન યાદવ સિંહ ઔડી કાર લઇને ફરાર થઇ ગયા.